ที่บ้านอยู่กันสองคน เมื่อก่อนเราเป็นคนใจเย็นมากค่ะไม่ค่อยมีปากเสียง แต่ปัจจุบันเวลามีอะไรนิดอะไรหน่อยก็จะเริ่มหงุดหงิดโมโหน้อยใจปนกันไปหมดเลยค่ะ จนหลายเดือนมานี้ทะเลาะกันรุนแรงขึ้นเรื่อยๆ มีปากเสียงกันบ่อยตั้งแต่เรื่องเล็กๆไปจนถึงเรื่องใหญ่ บางครั้งเราก็เผลอเหม่อลอยใครพูดอะไรไม่ค่อยจำ(เป็นอีกเรื่องที่ทะเลาะกันเพราะแม่บอกว่าเราไม่เคยใส่ใจค่ะ) บางทีก็เครียดจนนอนไม่ค่อยหลับ ท้อแท้มากค่ะเคยคิดสั้นบ่อยๆ แล้วการนอนไม่ค่อยหลับหรือต่อให้นอนครบ7-8ชม.แต่ก็รู้สึกเหมือนนอนไม่เต็มที่อ่อนเพลียไปหมดนี่ มีโอกาสเป็นเพราะความเครียดสะสมด้วยรึเปล่าคะ
สวัสดีค่ะ จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัวแนะนำ ควรเล่าถึงภาวะทางอารมณ์ให้คนใกล้ชิดหรือคนในครอบครัวฟังเพื่อให้อารมณ์ผ่อนคลายและช่วยแก้ไขปัญหานะคะหากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสมขอเป็นกำลังใจให้นะคะ